# El manual de &juk;

&Lauri.Watts; &Lauri.Watts.mail;
Michael
Pyne

    michael.pyne@kdemail.net

Scott
Wheeler

    &Scott.Wheeler.mail;

&traductor.Antoni.Bella;

2001
2002
2004
&Scott.Wheeler;
&FDLNotice;
8 de novembre de 2013
3.11 (&kde; 4.12)

&juk; és una màquina de discos, marcador i gestor de col·leccions de música.

KDE
kdemultimedia
àudio
marcador
reproductor
màquina de discos
JuK

## Introducció

&juk; és com una màquina de discos. Com és típic en moltes aplicacions de màquina de discos, &juk; permet editar les marques dels vostres fitxers d'àudio, i gestionar la vostra col·lecció i llistes de reproducció.

## Usar &juk;

Aquesta és una captura de pantalla de &juk; Captura de pantalla de &juk; en acció.

&juk; manté una llista de tots els fitxers que coneix. Això s'anomena com Llista de col·leccions. La llista de col·leccions és específica de &juk; i no es comparteix amb altres aplicacions.

Independent de la llista de col·leccions, hi ha les llistes de reproducció. Podeu tenir tantes llistes de reproducció com vulgueu. Podeu utilitzar &juk; per crear llistes de reproducció per altres reproductors multimèdia (com &amarok; o xmms) i podeu gestionar les llistes de reproducció creades en aquestes aplicacions des de &juk;.

Podeu afegir fitxers individualment a la llista de col·leccions, utilitzant Fitxer Obre... i seleccionant-lo des d'un diàleg de fitxers estàndard del &kde;. Podeu afegir carpetes senceres utilitzant Fitxer Gestiona carpetes.... Les carpetes afegides d'aquesta manera es tornen a examinar cada vegada que inicieu &juk;. Fins i tot pot definir carpetes dins d'aquestes carpetes que s'exclouran de l'anàlisi. Podeu forçar tornar-les a analitzar fent clic dret sobre la icona de Llista de col·leccions i seleccionant Refresca.

Afegir una cançó a una llista de reproducció afegirà automàticament el seu fitxer a la llista de col·leccions, però afegir un fitxer a la llista de col·leccions no afegirà automàticament la cançó a cap llista de reproducció.

Podeu crear ràpidament una llista de reproducció des de la vostra llista de col·leccions, fent clic amb el &BDR; sobre la icona Llista de col·leccions, i escollint Duplica. El resultat serà una llista de reproducció normal, i la seva edició no afectarà la Llista de col·leccions.

Podeu afegir fitxers de llista de reproducció creats fora de &juk; seleccionant-los individualment amb Fitxer Obre.... Tots els fitxers de llista de reproducció trobats en les carpetes que s'afegeixen amb Fitxer Gestiona carpetes... també seran afegits automàticament.

Podeu crear una nova llista de reproducció buida, una llista de reproducció de la cerca o una llista de reproducció d'una carpeta escollint Fitxer Nou o la icona Nou a la barra d'eines. Se us demanarà un nom, i després apareixerà una icona per aquesta llista de reproducció a la subfinestra de la llista de reproducció. Ara podeu arrossegar i deixar anar els fitxers des de la llista de col·leccions o des d'altres llistes de reproducció, a la vostra llista de reproducció. Utilitzeu la icona Desa o Fitxer Desa per a desar la llista en qualsevol moment.

### La llista de cançons

Quan esteu veient la llista de col·leccions, la subfinestra principal contindrà tots els fitxers que &juk; coneix. Quan esteu veient una llista de reproducció, només es mostraran les cançons que són en aquesta llista de reproducció. En qualsevol dels casos, l'aparença i el comportament de la llista serà el mateix.

Cada cançó prendrà una fila a la pantalla. Hi ha una columna per a cada camp de metadades com peces al &juk;. Aquestes columnes corresponen als camps disponibles per editar en l'editor de marques.

Podeu ordenar la llista en qualsevol moment fent clic amb el &BER; sobre la capçalera de la columna. El primer clic ordenarà els fitxers en ordre ascendent basant-se en el contingut d'aquesta columna. Si feu clic altra vegada sobre la capçalera amb el &BER;, els fitxers es tornaran a ordenar en ordre descendent.

Les columnes inicialment són prou amples per mostrar l'entrada més gran disponible. Podeu canviar la mida de les columnes, col·locant el cursor del ratolí sobre el divisor entre dues columnes. Quan el cursor canviï el punter, feu clic amb el &BER; i arrossegueu en la direcció cap on voleu canviar la mida de les columnes.

Podeu canviar l'ordre de les columnes fent clic amb el &BER; sobre una capçalera i arrossegant-la cap a l'esquerra o cap a la dreta. Quan feu això no podreu arrossegar més enllà de la vora de la finestra, de manera que possiblement haureu de desplaçar una mica cap a l'esquerra o cap a la dreta i repetir arrossegant la capçalera, fins que resti col·locada a la vostra posició preferida.

Podeu ocultar o mostrar les columnes fent clic amb el &BDR; sobre una capçalera de columna, i fent clic sobre el nom de la columna per a canviar.

Fent doble clic del &BER; sobre un fitxer es reproduirà amb el reproductor incorporat. Si s'està reproduint una altra cançó, aquesta s'aturarà i es reproduirà la nova cançó.

Fent clic amb el &BDR; sobre un fitxer s'oferiran diverses opcions:

Afegeix a la cua de reproducció

  Això iniciarà la reproducció del fitxer tan aviat com la cançó actual hagi acabat. Si no hi ha cap cançó reproduint-se, el fitxer es reproduirà la pròxima vegada que premeu el botó Reprodueix. Si ja heu escollit l'opció Afegeix a la cua de reproducció sobre un fitxer diferent, aquest fitxer anul·larà aquesta selecció.

Retalla
Copia
Enganxa

  ...

Elimina de la llista de reproducció

  Si esteu veient la llista de col·leccions, triar aquesta acció eliminarà el fitxer de la llista, i també eliminarà totes les entrades corresponents a aquesta cançó en totes les llistes de reproducció. Haureu de tenir en compte que si el fitxer està en una carpeta que &juk; escaneja durant l'engegada, aquest serà tornat a llegir a la llista de col·leccions la pròxima vegada que inicieu &juk;, però no s'afegirà automàticament a cap llista de reproducció.

  Si esteu veient una llista de reproducció, Elimina de la llista de reproducció simplement esborrarà la cançó de la llista de reproducció.

Edita Títol de la columna

  Us permetrà editar la cançó ressaltada, a la columna on heu fet clic. Per exemple, si no teniu visible l'editor de marques, i esteu ocupat creant una llista de reproducció, però observeu una mala ortografia en el nom d'un artista, el podreu editar directament amb aquest element de menú.

  Els canvis realitzats d'aquesta manera sempre es desaran immediatament tan bon punt feu clic sobre un altre lloc i acabeu d'editar.

  Aquest element de menú es desactivarà si &juk; detecta que la peça seleccionada és de només lectura.

Refresca

  Això tornarà a carregar la informació de les marques dels fitxers seleccionats, en el cas que els fitxers hagin canviat mentre &juk; estava en execució.

Suprimeix

  Això eliminarà el fitxer de la llista de col·leccions, eliminarà totes les entrades de la cançó en totes les llistes de reproducció i esborrarà el fitxer del disc. Això no es pot desfer, pel que se us demanarà que confirmeu la vostra elecció. Utilitzeu-ho amb precaució.

Estima la informació de les marques

  Això farà que &juk; intenti endevinar la informació com l'artista i el títol d'una cançó. &juk; empra diferents mètodes per endevinar:

  Des del nom de fitxer

    &juk; intentarà endevinar les marques de la cançó basant-se en el seu nom de fitxer. Per exemple, el nom d'una cançó com `Roxette - You've Got the Look.mp3` imagino «Roxette» per l'artista i «You've Got the Look» com el títol. Podeu ajustar les conjectures de &juk; per a les marques seleccionant Arranjament Deducció de marques..., el qual obrirà el diàleg Deducció de marques. &juk; no substituirà les marques que no endevini pel nom del fitxer.

  Des d'Internet

    &juk; intentarà endevinar les marques de la cançó utilitzant el programa MusicBrainz. Haureu de tenir instal·lat MusicBrainz perquè aquesta ordre funcioni.

Reanomena el fitxer

  Això canviarà el nom dels fitxers seleccionats per ajustar-se a un format determinat. Haureu d'escollir la manera com voleu que els fitxers siguin reanomenats seleccionant Arranjament Reanomenador de fitxers.... El nom resultant de cada fitxer es basarà en les marques de metadades. Per exemple, la cançó en Ogg Vorbis The Theme (Metroid) per Stemage pot resultar en `/usr/share/music/Stemage/The Theme (Metroid).ogg`.

Crea una llista de reproducció a partir dels elements seleccionats

  Això us permetrà crear amb rapidesa una llista de reproducció de cançons a la llista de col·leccions. Aquesta característica us demanarà un nom per a la nova llista de reproducció, i a continuació, inserirà totes les cançons seleccionades a la nova llista de reproducció.

Afegeix els elements seleccionats al CD d'àudio o de dades

  Això us permetrà crear amb rapidesa un projecte de gravació de &CD; de K3b des de les cançons seleccionades. &juk; us demanarà si voleu un projecte de &CD; d'àudio o un projecte de &CD; de dades, llevat que K3b ja tingui un projecte obert.

  Si K3b no s'està executant, &juk; l'iniciarà. Després d'això, &juk; afegirà els fitxers seleccionats al projecte actual de K3b. A continuació, podreu desar el projecte a K3b per cremar-lo més tard, o gravar el &CD; immediatament.

### Les llistes de reproducció a &juk;

Una llista de reproducció és simplement una col·lecció de cançons agrupades per alguna categoria. Per exemple, podeu tenir una llista de reproducció de cançons que escolteu mentre piqueu codi, mentre intenteu dormir, o fins i tot quan us cal riure. &juk; és compatible amb diferents tipus de llistes de reproducció.

Llistes de reproducció normals

  Aquest és el tipus més comú de llista de reproducció. Es tracta d'una llista composta de fitxers, igual que la llista de col·leccions.

La llista de reproducció historial

  Si activeu aquesta llista de reproducció (activant Visualitza Mostra l'historial, aquesta llista de reproducció gravarà cada cançó que reprodueix &juk;. La llista de reproducció tindrà una columna extra, Temps, que enregistrarà l'hora i la data exactes de quan es va reproduir la cançó. La llista de reproducció no iniciarà el seguiment de l'historial fins que aquest estigui activat.

La llista de reproducció de la cerca

  Aquesta és una llista de reproducció basada en una cerca. Podeu crear una llista de reproducció com aquesta fent clic a Fitxer Nou Llista de reproducció de cerca, o fent clic al botó Llista de reproducció de la cerca a la barra d'eines.

  Després de crear aquesta llista de reproducció, sols es deixaran aquelles peces a la llista de col·leccions coincidents amb el vostre criteri, i automàticament s'actualitzaran en funció dels canvis a la llista de col·leccions.

Les llistes de reproducció s'organitzen al Subfinestra de la llista de reproducció, el qual és la barra vertical a l'esquerra. En aquesta subfinestra es troba una icona per a cada llista de reproducció. Hi ha diferents modes de vista per aquesta subfinestra, que es poden seleccionar des del menú Visualitza Modes de vista.

Mode de vista per omissió

  Aquest és el mode de vista per omissió. En aquest mode, totes les llistes de reproducció es mostren com a icones grans, una sobre l'altra.

Mode de vista compacte

  Aquest mode és similar al mode de vista normal, amb l'excepció que les llistes de reproducció es representen amb barres horitzontals amb icones petites en lloc de quadres quadrats.

Mode de vista en arbre

  Aquest mode és el més poderós. Aquest mode és com el mode de vista compacte, llevat que la llista de col·leccions és ara l'arrel d'un arbre de llistes de reproducció virtuals. La llista de col·leccions té tres nodes fill: Artista, Àlbum i Gènere. Cadascun d'aquests nodes té fills que representen a totes les entrades d'aquesta categoria específica. Per exemple, si la llista de col·leccions conté música de 4 artistes diferents, tindríeu 4 entrades sota el node artista.

  Una bona característica del mode de vista en arbre és quelcom anomenat arrossega i deixa anar per tornar a marcar. Simplement haureu de seleccionar alguns fitxers a la llista de peces i arrossegar-los cap a un dels nodes Artista, Àlbum o Gènere sota la llista de col·leccions. Les cançons seran automàticament tornades a marcar de manera que coincideixin amb l'element sobre què s'han deixat anar. Per exemple, si arrossegueu un grup de peces sobre un gènere anomenat «Rock», totes les peces es tornaran a marcar amb una marca de gènere «Rock».

### L'editor de marques de &juk;

Per a molts formats de fitxer, és pràctic utilitzar el nom de fitxer per descriure el contingut del fitxer: `Report for the board - June 2003.doc`, per exemple, pot ser tota la informació necessària per trobar aquest fitxer de nou. En mirar de capturar tota la informació útil sobre un tema en particular, però, podria donar com a resultat un nom de fitxer com aquest: `Type O Negative - The Glorious Liberation Of The Peoples Technocratic Republic Of Vinnland By The Combined Forces Of The United Territories Of Europa.mp3` o `Various Artists_15_The Smithsonian Collection of Classic Jazz Volume II_Jimmie Lunceford & His Orchestra - Organ Grinder's Swing.mp3`. Aquests no són molt pràctics, ni contenen tota la informació útil que es pot recopilar sobre la cançó. Afegir l'àlbum i el nombre de la peça a la primera, per exemple, el faria encara més llarg i difícil de manejar, mentre que no afegir-ho no us dirà res al cap d'un any, i un cop d'ull no us indicarà a quin estil de música pertany, a menys que esteu familiaritzat amb l'artista.

Llavors la solució, és emmagatzemar aquest tipus de metadades dins dels mateixos fitxers. Els fitxers MP3 i OGG també poden contenir petits fragments de text que es poden utilitzar per descriure el contingut del fitxer. Hi ha diversos formats, però &juk; oculta els detalls de les diferències entre ells, i proporciona una forma estàndard per editar un subconjunt de les marques estàndard ben conegudes per a tots els vostres fitxers d'àudio.

&juk; és un complet editor de marques que permet editar-les tant en fitxers MP3 com OGG. Podeu editar fitxers individualment o múltiples fitxers, i podeu seleccionar una combinació de fitxers MP3 i OGG per editar. L'únic requisit és que tingueu accés d'escriptura. No podreu editar les marques d'un fitxer que es munta a partir d'un &CD-ROM;, per exemple.

#### Editar les marques en un únic fitxer

Per editar la marca en un sol fitxer, seleccioneu-lo, sigui en la llista de col·leccions o a qualsevol entrada en qualsevol llista de reproducció. Si l'editor de marques no està visible, activeu-lo escollint Visualitza Mostra l'editor de marques. L'editor de marques es mostrarà a la part inferior de la vista de llista.

Simplement escriviu en qualsevol dels camps editables per canviar la informació. En acabar, feu clic amb el &BER; de nou a la llista, i se us demanarà que deseu els vostres canvis.

És possible que l'editor de marques romangui desactivat quan feu clic sobre un fitxer. Això succeeix quan &juk; ha detectat que la peça és de només lectura.

##### Camps de l'editor de marques

Nom de l'artista:

  El nom de l'artista que va publicar la cançó.

Nom de la peça:

  El nom de la cançó.

Nom de l'àlbum:

  El nom de l'àlbum de la cançó quan es va publicar.

Gènere:

  L'estil de la música. &juk; proporciona una llista més o menys equivalent a l'estàndard id3 informal, però sou lliure d'escriure les vostres pròpies entrades en aquesta llista.

Nom de fitxer:

  El nom de fitxer al disc. El podeu editar directament, i en desar, el fitxer serà reanomenat.

Peça:

  La posició de la peça en la gravació original.

Any:

  Any en què el tema va ser publicat.

Durada:

  Això no és editable, simplement es mostra a títol informatiu.

Taxa de bits:

  Això no és editable, simplement es mostra a títol informatiu.

Comentari:

  Aquí podeu afegir el vostre propi comentari de text, amb notes addicionals, &etc;

Podeu desar els canvis de forma explícita i immediata en qualsevol moment utilitzant l'entrada de menú Marcador Desa o prement &Ctrl;T.

#### Editar les marques en múltiples fitxers

Podeu seleccionar múltiples fitxers a la vista de llista i editar un o més camps en les marques de tots els fitxers alhora.

Utilitzeu la tecla &Maj; i el &BER; per a seleccionar una llista contigua de fitxers, i la tecla &Ctrl; i el &BER; per seleccionar individualment cada fitxer no contigu.

Si l'editor de marques no està visible, activeu-lo escollint Visualitza Mostra l'editor de marques. L'editor de marques es mostrarà a la part inferior de la vista de llista.

L'editor de marques es comporta d'una manera lleugerament diferent quan se seleccionen múltiples fitxers.

Ara cada camp en l'editor de marques mostrarà una casella de selecció Activa al seu costat. Qualsevol camp que contingui exactament el mateix contingut per a tots els fitxers seleccionats, mostrarà aquest contingut, i si la casella de selecció Activa està activada el podreu editar.

Qualsevol camp que no coincideixi en tots els fitxers seleccionats no serà inicialment editable, i no mostrarà cap contingut.

Per canviar el contingut de qualsevol camp, marqueu la casella de selecció Activa si no està ja marcada i editeu el camp com ho faríeu normalment.

En acabar, feu clic amb el &BER; de nou a la vista de llista i se us demanarà que deseu els canvis. El diàleg amb la pregunta mostrarà una llista dels fitxers afectats, pel que tindreu l'oportunitat de comprovar que heu canviat els fitxers que desitjàveu.

Podeu desar els canvis de forma explícita i immediata en qualsevol moment utilitzant l'entrada de menú Marcador Desa o prement &Ctrl;T.

### El diàleg per reanomenar el fitxer

El diàleg per reanomenar el fitxer Captura de pantalla del diàleg per reanomenar el fitxer.

El diàleg de configuració del reanomenador de fitxers s'utilitza per configurar l'acció de canvi de nom, el canvi de nom d'una cançó es basa en la informació continguda en les marques de les seves metadades.

Tota la funció reanomena el fitxer s'utilitza per obtenir noms de fitxer compatibles per a la vostra col·lecció de música (incloent-hi moure fitxers si cal). Per exemple, podeu tenir algunes cançons que apareixen al disc com a `01 - Títol.mp3` si els heu aconseguit des d'Amazon, mentre que les cançons de OCRemix podrien ser `Ailsean-Mega_Man_3_Mega_Fire_(OC_Remix).mp3` o alguna cosa per l'estil.

Utilitzar el fitxer reanomenador permet a &juk; canviar el nom d'aquestes cançons a alguna cosa «sana» sobre el disc, com `Ailsean - Mega Fire.mp3` i `The Strokes - Reptilia.mp3`. Encara podeu incloure camins per ordenar automàticament la música (&pex;, per any o àlbum), com `$HOME/Music/2003/The Strokes - Reptilia.mp3`.

Fer això és tan simple com activar l'acció «reanomena fitxers», ja sigui des del menú Marcador, o fent clic dret sobre els fitxers. El valor per omissió és la drecera &Ctrl;R. Però abans de fer això haureu de configurar com s'hauran de reanomenar els fitxers.

Això es fa des del diàleg esmentat que es pot obrir amb l'element de menú Arranjament Reanomenador de fitxers.... Podeu definir un camí de destinació, utilitzant una carpeta de música com a base i afegint-hi les peces. Aquestes peces es basaran en les metadades de la música, com el títol de la cançó, artista, &etc;, i s'afegiran utilitzant el selector Afegeix la categoria.

Cada «peça del camí» tindrà una casella de selecció per indicar que permet afegir un separador de carpeta.

Les opcions per a cada peça, simplement controlen el que passarà si les metadades corresponents estan buides, permetent un prefix/sufix quan l'entrada és substituïda podreu ajudar a fer el procediment de reanomenar més eficaç.

### El diàleg de configuració de la deducció de marques

El diàleg de configuració de la deducció de marques Captura de pantalla del diàleg de configuració de la deducció de marques.

El diàleg de configuració de la deducció de marques s'utilitza per a configurar l'acció dedueix des del nom de fitxer.

A l'esquerra del diàleg veureu una llista dels diferents patrons d'esquema de nom de fitxer. &juk; inclou un ampli conjunt de patrons per omissió perquè coincideixi amb els estils noms de fitxer més comuns. Si voleu afegir un nou esquema, feu clic al botó Afegeix, escriviu el vostre esquema i feu clic a D'acord.

Aquí podreu veure els esquemes de nom de fitxer configurats actualment que utilitza l'editor de marques per extreure informació per a la marca d'un nom de fitxer. Cada cadena pot contenir una de les següents variables:

- %t: Títol

- %A: Àlbum

- %a: Artista

- %T: Peça

- %c: Comentari

Per exemple, l'esquema de nom de fitxer [%T] %a - %t coincidirà amb [01] Deep Purple - Smoke on the water, però no (Deep Purple) Smoke on the water. Per a aquest segon nom, s'utilitza l'esquema (%a) %t.

&juk; provarà els esquemes que heu llistat un a un, començant per la part superior de la llista. El primer esquema que coincideixi serà l'utilitzat per deduir les marques de la cançó. Algunes cançons poden coincidir amb més d'un esquema. Podeu assegurar-vos que coincideix amb l'esquema correcte per primera vegada seleccionant-lo en el quadre de llista i després utilitzant els botons de fletxa per moure'l a la part superior de la llista.

També podeu editar o eliminar un esquema de la llista. Simplement seleccioneu l'esquema de la llista, i utilitzeu el botó Modifica per canviar-lo, o el botó Elimina per eliminar-lo de la llista.

### El diàleg de cerca avançada

El diàleg de cerca avançada Captura de pantalla del diàleg de cerca avançada.

El diàleg de cerca avançada s'utilitza per crear llistes de reproducció de la cerca. Això us permetrà realitzar una cerca refinada entre les diferents marques de la vostra col·lecció de cançons.

A la part superior del diàleg, podeu escriure el nom de la vostra cerca. A continuació, podreu definir el vostre criteri de cerca en el grup Criteri de cerca.

La part superior del grup Criteri de cerca té dos botons d'opció, Coincideix amb qualsevol dels següents i Coincideix amb tots els següents. Si seleccioneu el primer, després d'una coincidència per a qualsevol de les condicions definides s'inclourà la cançó a la llista de reproducció. En cas contrari, totes les condicions definides s'hauran de complir per incloure la cançó a la llista de reproducció.

Sota els botons d'opció es troben les definicions de condició. Hi podeu afegir més condicions utilitzant el botó Més i eliminar condicions utilitzant el botó Menys. Qualsevol condició que deixeu en blanc serà ignorada, de manera que no cal que utilitzeu Menys per a eliminar les condicions buides.

Cada definició de condició conté tres parts: la llista per escollir la marca es troba a l'esquerra, la llista d'estil de coincidències a la dreta, i la cerca de text al centre. El selector de marques permet que &juk; conegui quina marca voleu cercar pel text introduït. Si escolliu la marca especial «<Tots visibles>», llavors qualsevol etiqueta que pugueu veure al llistat llista de col·leccions serà candidata perquè realitzeu una cerca sobre seu.

La llista d'estils coincidents permet a &juk; saber quin mètode de cerca utilitzar. Els mètodes de cerca que podeu utilitzar són els següents:

Coincidència normal

  Aquest és l'estil de coincidència per omissió. Cerca el text especificat arreu de la marca escollida, fent cas omís de les diferències entre majúscules i minúscules. Per exemple, si cerqueu «mode» en la marca «Artista» coincidiria amb «Depeche Mode».

Distingeix entre majúscules i minúscules

  Aquesta cerca és com Coincidència normal, excepte que la cerca haurà de coincidir en majúscules i minúscules amb el text.

Patró de coincidència

  Aquest és el mètode de cerca més potent. El text de cerca que escriviu definirà una expressió regular que s'utilitzarà per a cercar dins de la marca. Les expressions regulars estan més enllà de l'abast d'aquesta documentació, però l'aplicació &kregexpeditor; pot ajudar-vos a formar una expressió regular. &juk; utilitza l'estil expressions regulars de &Qt;.

Simplement escolliu les condicions que voleu incloure en la vostra cerca, i feu clic a D'acord per crear la vostra llista de reproducció de la cerca!

## La barra d'eines de &juk;

### La barra d'eines principal

La barra d'eines de &juk;.
La barra d'eines de &juk;.

La barra d'eines de &juk;.

D'esquerra a dreta en la captura de pantalla anterior, les icones de la barra d'eines per omissió són:

Nou

  Crea una nova llista de reproducció. Si manteniu premut el botó, apareixerà un menú emergent que us permetrà seleccionar els diferents tipus de llistes de reproducció que és possible crear.

  Llista de reproducció buida...

    Això us demanarà un nom de llista de reproducció i després l'inserirà a la vista de llista de reproducció. La llista de reproducció s'iniciarà completament buida.

  Llista de reproducció d'una carpeta...

    Això us demanarà una carpeta per obrir-la, i després crearà una llista de reproducció amb la música dins de la carpeta i qualsevol subcarpeta. El nom de la llista de reproducció creada serà el mateix que el nom de la carpeta seleccionada.

  Llista de reproducció de la cerca...

    Això obrirà el diàleg de Cerca avançada, el qual us permetrà crear una llista de reproducció virtual. Qualsevol cançó a la vostra llista de col·leccions que coincideixi amb els criteris de cerca especificats al diàleg de Cerca avançada serà afegida a la nova llista de reproducció. A mesura que canvia la llista de col·leccions, la nova llista de reproducció també ho farà. Per exemple, si creeu una llista de reproducció de totes les cançons de «Depeche Mode», i després afegiu una altra cançó d'aquest grup a la vostra llista de col·leccions, aquesta es mostrarà a la llista de reproducció de «Depeche Mode» sense requerir cap acció especial de la vostra part.

Obre

  Afegeix un fitxer a la llista de col·leccions (si està activa) o la llista de reproducció seleccionada. Afegir un fitxer a una llista de reproducció l'afegirà a la llista de col·leccions de forma automàtica, però no a l'inrevés.

Desa

  Desa la llista de reproducció seleccionada. Per desar una marca que heu editat, seleccioneu un altre element o premeu &Ctrl;T.

Retalla

  Si una llista de reproducció o una cançó està seleccionada, tallar (eliminar) de la llista. Si l'editor de marques està actiu, això funciona com tallar amb qualsevol editor, elimina el text seleccionat, però mantenint una còpia al porta-retalls.

Copia

  Si l'editor de marques està actiu, això funciona com copia en qualsevol editor, col·locant una còpia del text seleccionat al porta-retalls.

  Si utilitzeu copia sobre una cançó a la llista de col·leccions, l'URL es col·locarà al porta-retalls, de manera que pugueu enganxar-lo. Per exemple, podeu enganxar l'URL en un editor de text, &konqueror; o a una altra llista de reproducció.

Enganxa

  Si prèviament heu tallat o copiat un URL de la llista de col·leccions, podeu enganxar-lo de nou en una nova llista de reproducció. També podreu enganxar-lo si l'heu copiat des de &konqueror; o qualsevol altra aplicació. Si està treballant en l'editor de marques, l'acció enganxar enganxarà qualsevol text en el porta-retalls en el camp seleccionat.

Mostra la barra de cerca

  Mostra o oculta la barra de cerca.

Mostra l'editor de marques

  Mostra o oculta l'editor de marques.

Controls de reproducció

  Aquests funcionen com qualsevol altre reproductor multimèdia estàndard que us trobeu. Els controls són Reprodueix, Pausa, Atura, Prèvia i Següent.

  També hi ha una barra de control, que mostra el punt (relatiu) en el que es troba la reproducció de la cançó. Podeu arrossegar amb el ratolí aquest control lliscant per saltar cap endavant o cap enrere dins d'una peça.

  Finalment, hi ha un control lliscant de volum. Com es pot esperar, aquest fa pujar i baixar el volum. Alt és a la dreta, i Silenci és a l'esquerra.

### La barra de cerca

La barra de cerca us permet cercar amb rapidesa una cançó a la llista de col·leccions o a llista de reproducció.

Només cal escriure el text a la barra de cerca i es reduirà la llista visible de cançons que contenen un text en qualsevol columna visible. En prémer &Intro; s'iniciarà la reproducció de la cançó que es trobi a la part superior de la vista llista de reproducció.

La cerca començarà instantàniament quan s'introdueixi el text al camp de cerca. Hi ha cerca incremental, és a dir, quan escriviu cada caràcter en el camp de text, la cerca s'anirà reduint. Això és útil per trobar una cançó de la qual només recordeu una part del nom, per exemple.

## Menús i referència d'ordres

### Menús

#### El menú Fitxer

&Ctrl;N Fitxer Nou Llista de reproducció buida...

  Crea una llista de reproducció nova.

&Ctrl;F Fitxer Nou Llista de reproducció de la cerca...

  Crea una nova llista de reproducció de la cerca.

&Ctrl;D Fitxer Nou Llista de reproducció d'una carpeta...

  Crea una nova llista de reproducció, contenint tots els fitxers de música en una carpeta i qualsevol subcarpeta. També s'afegirà el contingut de les llistes de reproducció que siguin reconegudes per &juk;.

&Ctrl;O Fitxer Obre...

  Selecciona un fitxer (o fitxers) per afegir a la llista de col·leccions. Si seleccioneu un fitxer de llista de reproducció, s'afegirà cada fitxer a la llista de reproducció.

Fitxer Gestiona carpetes...

  Aquest element de menú obre la mateixa finestra que es mostra en el primer inici de &juk;.

  Selecciona una carpeta (o carpetes) per afegir a la llista de col·leccions. Aquestes carpetes també seran analitzades de nou cada vegada que s'iniciï &juk; o quan escolliu Fitxer Refresca .

  També podeu seleccionar les carpetes sobre les quals no s'hauran de realitzar cerques de forma automàtica (el qual deixarà sense efecte la llista de carpetes per escanejar durant l'inici). D'aquesta manera podreu evitar haver de canviar completament la disposició de la vostra música al disc, per prevenir que &juk; reculli automàticament les cançons que no voleu o no us cal gestionar dins del &juk;.

  El diàleg Gestiona carpetes Captura de pantalla del diàleg per Gestiona carpetes.

  Si voleu eliminar els fitxers que ja estan a la llista de col·leccions, podeu activar la columna Nom de fitxer (camí sencer) en una llista de reproducció i aleshores utilitzar la barra de cerca per trobar el nom de camí que molesta, seleccionar i eliminar els fitxers que es mostren.

Fitxer Reanomena...

  Reanomena una llista de reproducció.

Fitxer Duplica...

  Crea un duplicat de la llista de reproducció seleccionada, i demanarà per un nou nom.

Fitxer Actualitza

  Torna a carregar la informació de marques en cada fitxer de la llista de reproducció seleccionada.

Fitxer Elimina

  Elimina la llista de reproducció seleccionada.

&Ctrl;S Fitxer Desa

  Desa la llista de reproducció seleccionada.

Fitxer Desa com a...

  Desa la llista de reproducció seleccionada, amb un nom diferent.

#### El menú Edita

Edita Neteja

  Elimina les cançons seleccionades de la llista de reproducció.

#### El menú Visualitza

Visualitza Mostra la barra de cerca

  Aquesta és una acció d'alternança que estableix si es mostrarà la barra de cerca.

Visualitza Mostra l'editor de marques

  Aquesta és una acció d'alternança que estableix si es mostrarà l'editor de marques.

Visualitza Mostra l'historial

  Aquesta és una acció d'alternança que estableix si es mostrarà la llista de reproducció de l'historial.

Visualitza Modes de vista Per omissió

  Canvia al mode de vista per omissió.

Visualitza Modes de vista Compacte

  Canvia al mode de vista compacte.

Visualitza Modes de vista Arbre

  Canvia al mode de vista en arbre.

#### El menú Reproductor

Reproductor Reproducció aleatòria

  Aquesta és una opció d'alternança que controla l'ajust de la reproducció aleatòria. Si la reproducció aleatòria està activada, llavors &juk; seleccionarà una cançó a l'atzar des de la llista de reproducció actual quan la cançó que s'està reproduint hagi acabat.

Reproductor Repeteix la llista de reproducció

  Aquesta és una opció d'alternança que controla l'ajust de repetir la llista de reproducció. Si repeteix la llista de reproducció està activat, llavors &juk; començarà a reproduir des del principi quan s'acabin de reproduir totes les cançons a la llista de reproducció actual.

Reproductor Reprodueix

  Aquesta ordre inicia la reproducció de la cançó seleccionada, o reprèn la reproducció de la cançó si es va fer una pausa.

Reproductor Pausa

  Aquesta ordre fa una pausa a la cançó que s'està reproduint. Utilitzeu l'ordre reprodueix per tornar a iniciar la reproducció.

Reproductor Atura

  Aquesta ordre atura la reproducció de la cançó que s'està reproduint. Després d'això no es podrà reprendre la reproducció des de la posició actual.

Reproductor Següent

  Aquesta ordre salta a la següent cançó per reproduir a la llista de reproducció.

Reproductor Prèvia

  Aquesta ordre reprodueix la cançó que s'ha reproduït abans.

#### El menú Marcador

&Ctrl;T Marcador Desa

  Aquesta ordre desa qualsevol canvi a les marques que heu editat. Normalment, els canvis no es desen fins a desseleccionar el fitxer que esteu editant.

Marcador Suprimeix

  Aquesta ordre elimina els fitxers seleccionats de la llista de col·leccions i qualsevol llista de reproducció que el contingui, i després eliminarà el fitxer seleccionat del disc.

Marcador Refresca

  Aquesta ordre us permet actualitzar les etiquetes de la llista de reproducció després de canviar-les.

&Ctrl;G Marcador Estima la informació de les marques Des del nom de fitxer

  Aquesta ordre intenta deduir les marques dels fitxers seleccionats mitjançant l'escaneig del nom de fitxer. Podeu configurar els patrons utilitzats per deduir seleccionant Arranjament Deducció de marques..., el qual obrirà el diàleg de configuració de la deducció de marques.

&Ctrl;I Marcador Estima la informació de les marques des d'Internet

  Aquesta ordre intenta deduir les marques dels fitxers seleccionats utilitzant la biblioteca TunePimp proveïda per MusicBrainz.

&Ctrl;R Marcador Reanomena el fitxer

  Aquesta ordre us permet canviar el nom d'un fitxer o grup de fitxers per a les cançons seleccionades a la llista de reproducció. Abans que succeeixi el canvi de nom real, el &juk; mostrarà un diàleg de vista prèvia on podreu confirmar o cancel·lar l'acció.

  Els fitxers es reanomenaran d'acord amb els paràmetres definits utilitzant el diàleg Reanomena fitxer.

#### El menú Arranjament

Arranjament Barres d'eines mostrades Barra d'eines principal/de reproducció

  Aquestes ordres mostren o oculten la barra d'eines principal i la barra d'eines de reproducció.

Arranjament Acobla a la safata del sistema

  Aquesta és una opció d'alternança. Si està activada, &juk; mostrarà una icona a la safata del sistema. La podreu utilitzar per saber si &juk; està reproduint, i controlar la reproducció.

Arranjament Mantén a la safata del sistema en tancar

  Aquesta és una opció d'alternança. Si està activada, &juk; seguirà funcionant si es tanca la finestra principal. L'opció Acobla a la safata del sistema també haurà d'estar activada. Per sortir de &juk;, utilitzeu l'ordre Fitxer Surt de la finestra principal, o l'ordre Surt del menú contextual de la safata del sistema.

  Si &juk; s'inicia quan s'ha establert acoblar-lo a la safata del sistema a l'inici, es mostrarà una notificació única (l'usuari es pot preguntar per què no s'obre la finestra del &juk;). És possible eliminar aquesta notificació addicional anant a Aparença i comportament usual Notificacions de les aplicacions i del sistema a &systemsettings; per a gestionar les notificacions d'aplicació del Reproductor musical Juk. Simplement desmarqueu l'element Mostra un missatge en una finestra emergent per a JuK s'executa en el mode acoblat. Més informació sobre la configuració de les notificacions del &kde; es pot trobar aquí.

Arranjament Anunci emergent de peça

  Aquesta és una opció d'alternança. Si està activada, &juk; mostrarà un indicador cada vegada que comenci a reproduir-se una cançó, amb informació sobre l'artista i el títol, i amb botons que us permetran canviar ràpidament a una altra cançó. L'opció «Acobla a la safata del sistema» també haurà d'estar activada.

Arranjament Deducció de marques...

  Aquesta ordre obre el diàleg de configuració de la deducció de marques, des d'on podreu alterar els patrons utilitzats per a estimar la informació de les marques des dels noms de fitxer.

Arranjament Reanomenador de fitxers...

  Aquesta ordre obre el diàleg de configuració del reanomenador de fitxers, des d'on podreu alterar la manera en què &juk; reanomena els fitxers.

De manera addicional, &juk; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels Fonaments del &kde;.

### Referència de dreceres

Combinació de tecles | Acció
--- | ---
&Ctrl;A | Selecciona-ho tot.
&Ctrl;C | Copia
&Ctrl;R | Reanomena el fitxer.
&Ctrl;I | Dedueix les marques des d'Internet.
&Ctrl;G | Dedueix les marques pel nom del fitxer.
&Ctrl;F | Nova llista de reproducció de la cerca.
&Ctrl;N | Nova llista de reproducció buida.
&Ctrl;D | Nova llista de reproducció de carpeta.
&Ctrl;T | Desa els canvis a les marques editades.

## Crèdits i llicència

&juk; Copyright © 2002-2013 &Scott.Wheeler;, Michael Pyne i altra gent.

&juk; és desenvolupat i mantingut per &Scott.Wheeler; &Scott.Wheeler.mail; i Michael Pyne michael.pyne@kdemail.net.

Moltes gràcies a les altres persones que han contribuït a &juk;:

- &Daniel.Molkentin; &Daniel.Molkentin.mail; per l'acoblat a la safata del sistema, edició de marques inline, esmena d'errors, predicació, suport moral.

- Tim Jansen tim@tjansen.de per al port al GStreamer.

- Stefan Asserhäll stefan.asserhall@telia.com per implementar l'assignació de les dreceres globals.

- Stephen Douglas stephen_douglas@yahoo.com pels anuncis emergents de les peces.

- &Frerich.Raabe; &Frerich.Raabe.mail; per l'estimació automàgica de dades de peces, esmenes d'errors.

- Zack Rusin zack@kde.org per més coses automàgiques, emprant ara MusicBrainz.

- Adam Treat manyoso@yahoo.com per co-conspirador en fetilleria del MusicBrainz.

- Matthias Kretz kretz@kde.org per ser el gurú amistós i proper de l'&arts;.

- Maks Orlovich maksim@kde.org per fer el &juk; més fàcil d'emprar per a les persones amb terabytes de música.

- Antonio Larrosa Jimenez larrosa@kde.org per la interfície &DCOP;.

- Allan Sandfield Jensen kde@carewolf.com per la implementació de FLAC i MPC.

- Nathan Toone nathan@toonetown.com pel gestor de cobertes de l'àlbum.

- Pascal Klein 4pascal@tpg.com.au per la pantalla de presentació.

- Laurent Montel montel@kde.org per portar-la al &kde; 4 quan no hi havia ningú més al voltant.

- Georg Grabler georg@grabler.net pels esforços de portabilitat a la plataforma &kde;.

- Martin Sandsmark martin.sandsmark@kde.org per la implementació de l'anàlisi musical de Last.fm, lletres, preparació pels entorns de treball &kde;.

- Eike Hein hein@kde.org per la implementació de la interfície MPRIS2.

Copyright de la documentació © 2003, &Lauri.Watts;, i copyright © 2004-2013 Michael Pyne.

Traductor de la documentació: &credits.Antoni.Bella;

&underFDL; &underGPL;

&documentation.index;